32002D0159
L 053/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 февруари 2002 година
относно общия формат за представяне на обобщена информация за националните данни относно качеството на горивата
(нотифицирано под номер С(2002) 508)
(2002/159/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейските общности,
като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета (1), и по-специално член 8, параграф 3, от нея,
като има предвид, че:
(1)
Необходимо е държавите-членки да осъществяват наблюдение върху качеството на бензиновите и дизеловите горива, търгувани на техните територии с цел спазване на разпоредбите свързани с околната среда, съдържащи се в Директива 98/70/ЕО, както и да обезпечават ефективността на мерките за намаляване замърсяването на атмосферата, създавано от моторните превозни средства.
(2)
Необходимо е да се определи общ формат за съобщаване при представянето на информация относно наблюдението на качеството на горивата в съответствие с член 8, параграф 3 от Директива 98/70/ЕО,
ПРИЕ НАСТОЯЩОТО РЕШЕНИЕ:
Член 1
С настоящото решение се установява общ формат за представяне на обобщена информация за националните данни относно качеството на горивата в съответствие с член 8, параграф 3 от Директива 98/70/ЕО.
Член 2
Държавите-членки използват формата, посочен в приложението, когато представят данни в Комисията.
Член 3
Адресати на настоящото решение са държавите-членки.
Съставено в Брюксел на 18 февруари 2002 година.